— Тут трэба ўлічваць, што, акрамя перарыванняў цяжарнасці толькі па жаданні жанчыны, для гэтага ёсць пэўны пералік медыцынскіх паказанняў, калі, напрыклад, урачы вымушаны ісці на гэта дзеля выратавання жыцця самой жанчыны. Часцей за ўсё на пытанне “Навошта?” жанчыны, якія выказалі жаданне перарваць цяжарнасць, адказваюць практычна адно і тое ж: яны не гатовы. У кагосьці за гэтымі словамі стаіць непадыходзячы ўзрост, іншыя маюць жыллёвыя і фінансавыя праблемы ці не хочуць абцяжарваць сябе. Сёння ў краіне для барацьбы з абортамі ў медыцынскіх установах шырока праводзіцца перадабортнае кансультаванне. Праводзяць яго не толькі акушэры-гінеколагі, але і псіхолагі, а таксама валанцёры і іншыя спецыяльна падрыхтаваныя людзі. Паверце, можна змяніць рашэнне жанчыны, усяго толькі шчыра пагаварыўшы з ёй.